40 accions de la Diputació de Barcelona pel medi ambient - Diari de Terrassa
05.06.2020 | 04:00
En temps de pandèmia, la Diputació de Barcelona celebra el 40è aniversari de la creació del Servei del Medi Ambient. El govern provincial va crear l'any 1980 el primer servei estatal dedicat a la gestió ambiental en una administració pública. 40 anys després, des de l'actual Àrea d'Acció Climàtica, la Diputació és un referent indiscutible en el coneixement del medi i en la gestió i millora de les eines perquè els municipis puguin fer front als reptes climàtics que, ja en el present, ens interpel·len. La crisi de la COVID-19 ha arribat per qüestionar-nos com vivim, com creixem i com podem convertir-nos en municipis resilients, amb capacitat d'adaptació al canvi.
Repassem l'acció de la Diputació de Barcelona en el suport a les polítiques ambientals en aquests 40 anys a través de 40 accions pel medi ambient i per l'emergència climàtica.
La Diputació és una de les entitats coordinadores del Pacte europeu dels alcaldes i les alcaldesses pel clima i l'energia, que dona suport als pobles i a les ciutats perquè compleixin el compromís de reduir més del 40% de les seves emissions per a l'any 2030.
No hi ha transició energètica sense energies renovables. D'aquí el suport continu als ajuntaments per a la instal·lació de plaques fotovoltaiques als edificis públics.
L'estalvi d'energia en les instal·lacions públiques municipals —escoles, poliesportius, oficines, xarxes de calor— és una altra de les línies d'ajuts destacades. Per als municipis i per a la ciutadania.
Contra la pobresa energètica, per la justícia climàtica i, en definitiva, perquè ningú quedi enrere, la Diputació desenvolupa el projecte d'auditories energètiques en llars vulnerables.
El sol es pren i d'ell se n'aprèn. Com? La Diputació impulsa la instal·lació de plaques fotovoltaiques a les teulades de les escoles, amb la col·laboració de les famílies, els mestres i els alumnes. Perquè tothom participi en la creació d'escoles més sostenibles i respectuoses amb el medi ambient.
Els treballadors municipals i els usuaris dels equipaments són els primers a gestionar millor l'energia que consumeixen. Només amb bones pràctiques podem estalviar un 15% d'energia. Per donar exemple. Passa l'energia. Programa 50/50.
Vull saber-ne més (Passa l'energia)
Sabies que el sector del transport contribueix en un 28% a les emissions de gasos amb efecte d'hivernacle a Catalunya? La Diputació està al costat dels municipis en la redacció de plans de mobilitat i en el disseny de camins escolars. També potencia l'ús de la bicicleta amb la distribució de bicicletes elèctriques per als serveis municipals.
Com a administració pública, la Diputació també es compromet i s'adhereix a la declaració d'emergència climàtica.
La corporació ofereix més de 300 activitats educatives als municipis durant la Setmana de l'Energia, en coordinació amb les altres administracions.
És el mitjà de comunicació per mantenir-se al dia de l'actualitat ambiental del món local. I també a les xarxes.
El Centre d'Estudis del Mar, a Sitges, rep més de 15.000 visites anuals d'escolars i famílies. Al CEM coneixen els valors ambientals dels ecosistemes marins i la tasca que fa la Diputació per a la seva protecció.
La Diputació edita cada any l'Agenda escolar del medi ambient i el Calendari escolar, que reben 100.000 escolars de Primària i d'ESO, des d'on s'aborden reptes tan rellevants com l'impacte dels plàstics d'un sol ús.
Ja fa quatre dècades que la Diputació innova en matèria ambiental, generant coneixement i posant-lo a l'abast de la ciutadania i dels responsables tècnics municipals.
La Diputació impulsa projectes d'aprenentatge i servei com a fórmula idònia per aconseguir un medi ambient millor. Millorar el medi ambient i fer persones millors.
L'aire net és un requisit bàsic per a la salut humana i per això és imprescindible l'acompanyament als ajuntaments en la vigilància de la contaminació de l'aire.
El Laboratori de Medi Ambient de la Diputació és una instal·lació de referència que analitza l'aigua i l'aire per garantir el benestar i la seguretat de la ciutadania.
El canvi climàtic exigeix municipis forts, capaços de millorar la gestió, l'estalvi i l'eficiència de la xarxa i l'accés a l'aigua. La Diputació els ofereix suport tècnic per aconseguir-ho.
Sabies que es preveu que la disponibilitat d'aigua a la regió mediterrània es reduirà entre el 18 i el 22% en els propers anys? La ciutadania, i també els ajuntaments, tenen al seu abast diversos recursos de la Diputació per a l'estalvi d'aigua. A casa, i també a la neteja dels carrers, al reg dels jardins i als equipaments públics.
L'aigua que no es veu té tanta importància com la que es beu. Els municipis tenen a la seva disposició eines per millorar la qualitat de l'aigua subterrània i els aqüífers, d'un gran valor ecològic i econòmic.
A través d'aquest programa d'educació ambiental, la Diputació promou la conservació dels rius, les basses i les rieres i protegeix els ecosistemes aquàtics continentals.
A Catalunya, cada persona produeix 1,64 kg de residus al dia. Conscients que el millor residu és el que no es genera, la Diputació ajuda els ajuntaments a fer plans de reducció de residus municipals i col·labora en les campanyes d'educació ambiental de prevenció de residus.
De mitjana, a Catalunya es recullen selectivament el 33% dels residus municipals. Cada ajuntament necessita el sistema de recollida selectiva que millor s'adapti a les seves necessitats. La corporació els acompanya per augmentar la recollida i millorar-ne la gestió.
I, per tant, els residus passen a ser recursos. La Diputació ofereix als municipis propostes de residu zero a través de l'economia circular, que facilitin el tancament del cicle al mateix municipi.
La localització de l'amiant en edificis públics és fonamental per protegir les persones. La Diputació fa inventari de l'amiant que hi ha a les instal·lacions municipals i dona suport a les deixalleries per gestionar-lo.
La biodiversitat urbana integra l'ecologia, l'economia i les persones. La corporació proposa solucions per renaturalitzar les ciutats, basades en la natura i contra el canvi climàtic.
Per a una bona gestió del verd urbà, la Diputació promou mesures de jardineria sostenible: criteris de disseny, mètodes d'avaluació i control, selecció d'espècies, foment de la biodiversitat i lluita contra plagues i malalties.
Són un element d'integració social, de renaturalització de la ciutat i d'adaptació al canvi climàtic, una solució basada en la natura.
La Diputació coordina el projecte europeu LifeClinomics, que proposa oportunitats als reptes de l'economia local i de la societat per adaptar-se al canvi climàtic i per aprofundir en la millora de la resiliència de les entitats locals mediterrànies.
L'Àrea d'Acció Climàtica de la Diputació dona suport econòmic als projectes que duen a terme les entitats ambientals del territori, en col·laboració amb els ajuntaments.
La Diputació de Barcelona assumeix el repte de contribuir de forma activa a l'Agenda 2030 i a localitzar els Objectius de Desenvolupament Sostenible.
T'apuntes a actuar pel medi ambient?